

Az FPH015/233-......./2011. számú Keretszerződés 2. számú melléklete


KOMPENZÁCIÓ SZÁMÍTÁSI MÓDSZERE


1. Fogalmak

A jelen melléklet alkalmazásában:

Ésszerű nyereség
Az EK-Szerződés 86. cikke (2) bekezdésének az általános gazdasági érdekű szolgáltatások működtetésével megbízott vállalkozásoknak közszolgáltatással járó ellentételezés formájában megítélt állami támogatásokra történő alkalmazásáról szóló bizottsági határozat (2005/842/EK) alapján az ésszerű nyereség a Közszolgáltatási Kötelezettség teljesítéséből származó nyereséget jelenti. 
A Közszolgáltató Közhasznú Társaságként működik. Ennek alapján a befektetett tőke (saját tőke) megtérülését szolgáló nyereség beépítése a Kompenzációba nem indokolt, a tevékenység fejlesztéséhez szükséges források biztosítása egyedi döntés alapján lehetséges. 
A közhasznú szervezetekről szóló 1997. évi CLVI. törvény alapján a Közszolgáltató a gazdálkodása során elért eredményt nem oszthatja fel, azt a létesítő okiratban meghatározott tevékenységre fordíthatja.
A Közszolgáltatási Tevékenység ellentételezése a működési költségek és a tevékenység fenntarthatóságát szolgáló egyedi fejlesztési költségek fedezetét hivatott biztosítani.

A Közszolgáltatási Tevékenység Költsége
A Közszolgáltatási Tevékenység elismert költsége a Közszolgáltatási Kötelezettség teljesítésével összefüggő költségekből, ráfordításokból áll. A Közszolgáltató a számvitelről szóló 2000. C. törvény (továbbiakban: Számviteli törvény) szerinti egyéb szervezetek közhasznú egyszerűsített beszámolóját készíti, amelyben el kell különíteni a közhasznú tevékenység érdekében felmerült közvetlen költségeket (ráfordítások, kiadások), az egyéb cél szerinti tevékenység érdekében felmerült közvetlen költségeket (ráfordítások, kiadások), és a közhasznú tevékenység érdekében felmerült közvetett költségeket (ráfordítások, kiadások). [footnoteRef:1] [1:  A közhasznú szervezetekről szóló 1997. CLVI. törvény 18. § (3) bekezdése szerint, amennyiben a vállalkozási tevékenység közvetlen költségeit is külön kell gyűjteni, illetve a közvetlen költségeket a közhasznú és vállalkozási tevékenységek között bevétel arányosan kell megosztani. Mivel a Közszolgáltató vállalkozási tevékenységnek minősülő tevékenységet nem végez, ilyen megbontás nem szükséges. ] 

Közszolgáltatási Tevékenység Költsége = Támogatott Közszolgáltatási Tevékenység Költsége + Nem Támogatott Közszolgáltatási Tevékenység Költsége.

Támogatott Közszolgáltatási Tevékenység Költsége
A Közszolgáltatási Tevékenység Költségéből az Önkormányzat által megrendelt tevékenységekkel (ideértve az Eseti Megbízásokat is) összefüggő költségek, ráfordítások.

Nem Támogatott Közszolgáltatási Tevékenység Költsége
A Közszolgáltatási Tevékenység Költségéből a nem az Önkormányzat által megrendelt tevékenységekkel összefüggő költségek, ráfordítások.

A Közszolgáltatási Tevékenység Bevétele
A Közszolgáltatási Tevékenység Bevétele a Közszolgáltatási Kötelezettség teljesítésével összefüggő, ahhoz kapcsolódó bevételekből, költségtérítésekből áll. A Közszolgáltatási Tevékenység Bevétele tartalmazza az állam által vagy az állami erőforrásokból bármilyen formában odaítélt kedvezményeket, az Önkormányzat általi ellentételezésként nyújtott Kompenzáció összegét, valamint az államháztartás egyéb alrendszereitől, illetve egyéb szervezetektől, vállalkozásoktól kapott ellentételezés összegét. A bevételek elkülönítése a Közszolgáltató számviteli politikájával összhangban a közhasznú szervezetekre előírt csoportokban történik. 
Így:
a)  működési támogatások (elkülönítve: alapítótól, az államháztartás egyéb alrendszereitől, további céllal kapott, egyéb támogatás);
b) pályázati úton elnyert támogatások;
c) a közhasznú tevékenység folytatásából származó, ahhoz közvetlenül kapcsolódó bevétel;
d) az egyéb cél szerinti tevékenység folytatásából származó, ahhoz közvetlenül kapcsolódó bevétel;
e) a szervezet eszközeinek befektetéséből származó bevétel.

Közszolgáltatási Tevékenység Bevétele = Támogatott Közszolgáltatási Tevékenység Saját Bevétele + Kompenzáció + Nem Támogatott Közszolgáltatási Tevékenység Bevétele.

Támogatott Közszolgáltatási Tevékenység Saját Bevétele
A Közszolgáltatási Tevékenység Bevételéből az Önkormányzat által megrendelt tevékenységekkel összefüggő, nem az Önkormányzattól származó bevételek, különös tekintettel a pályázati forrásokból és az államháztartás egyéb alrendszereitől kapott támogatásokból származó bevételre.

Támogatott Közszolgáltatási Tevékenység Bevétele = Támogatott Közszolgáltatási Tevékenység Saját Bevétele + Kompenzáció

Nem Támogatott Közszolgáltatási Tevékenység Bevétele
A Közszolgáltatási Tevékenység Bevételéből a nem az Önkormányzat által megrendelt tevékenységekkel összefüggő bevételek.

Nem Támogatott Közszolgáltatási Tevékenység Nyeresége
Nem Támogatott Közszolgáltatási Tevékenység Bevétele – Nem Támogatott Közszolgáltatási Tevékenység költsége.




Szolgáltatási szintek
Fenntartott kapacitásként értelmezendő az a Szerződés 4.1 pontjában (A Közszolgáltatási Kötelezettség) meghatározott feladatok ellátása érdekében létrehozott, megfelelő szakmai összetételű szakértői kapacitás, amely fenntartásának állandó költségeit az Önkormányzatnak nyújtott szolgáltatáshoz kapcsolódó szakértői napok számának arányában az Önkormányzat finanszírozza. Az egy évre biztosított szakértői napok számát és feladatonként/projektenként történő meghatározását az Éves Közszolgáltatási Szerződés részletezi.
További szolgáltatások
A Közszolgáltató a saját szakértői bázisán túl a Közszolgáltatási Kötelezettség biztonságos, hatékony és jó minőségben történő ellátása érdekében egyes projekteket részben, vagy egészben külső Közreműködőkkel valósíthat meg. Az egyes feladatcsoportokhoz/projektekhez tartozó Közreműködői díjat az Éves Közszolgáltatási Szerződés részletezi.

2. A Kompenzáció számítási módszere, általános követelmények 
2.1 A Kompenzáció összege: a Közszolgáltatási Tevékenységen belül az Önkormányzat által finanszírozott tevékenységek állandó és változó költségeinek ellentételezését (Támogatott Közszolgáltatási Tevékenység Költsége) és a tevékenység fejlesztéséhez kapcsolódó évenként meghatározandó forrását biztosítja.

2.2 A Kompenzáció formája: részben működési támogatás, részben önállóan definiált projektekhez kapcsolódó vállalkozási díj, részben meghatározott célú pénzátadás.

2.3 A Közszolgáltatási Tevékenységen belül a Kompenzáció számításánál a nem az Önkormányzattól érkező bevételeket (a Támogatott Közszolgáltatási Tevékenység Saját Bevétele és a Nem Támogatott Közszolgáltatási Tevékenység Bevétele) is, mint költségmegtérüléseket, figyelembe kell venni így különösen:
a) az államháztartás egyéb alrendszereiből és az egyéb vállalkozásoktól, a közszolgáltatáshoz kapcsolódó megbízásokból származó bevételeket, költségtérítéseket, valamint
b) a pályázati forrásokat (a pályázati önrészt a Kompenzáció összege biztosítja).  

2.4 A Kompenzáció mértékét az alábbi fő összefüggés szerint kell számítani:

Támogatott Közszolgáltatási Tevékenység Költsége
- Támogatott Közszolgáltatási Tevékenység Saját Bevétele 
+ Egyedi fejlesztési igény
= Kompenzációigény

2.5 A Kompenzáció számításnál azon elismert költségeket lehet figyelembe venni, amelyek alábbi az kritériumokat teljesítik:

a.) A költségeknek a Közszolgáltatási Kötelezettség teljesítése érdekében kell felmerülniük.
b.) A költségeknek a Közszolgáltatónál kell felmerülniük, és ezeknek a számviteli nyilvántartásokban, egyéb nyilvántartásokban rögzítve kell lenniük.
c.) A költségek elszámolásának a Számviteli törvény, és a Számviteli törvény szerinti egyes egyéb szervezetek beszámoló készítési és könyvvezetési kötelezettségének sajátosságairól szóló 224/2000. (XII. 19.) Korm. rendelet (továbbiakban: Kormányrendelet), a Közszolgáltató számviteli politikája, illetve az ennek részeként definiált tevékenységek költség-elszámolási szabályainak kell megfelelniük.
d.) Az elismerhető Közreműködői költségek és egyéb beszerzések esetében a közbeszerzésekről szóló törvény, és a Beszerzési Szabályzat előírásainak kell megfelelni. 

2.6. A Közszolgáltató a kettős könyvvitelt vezető egyéb szervezetek közhasznú egyszerűsített éves beszámolóját (a Kormányrendelet 4. számú melléklete szerinti mérleget és 6. számú melléklete szerinti eredménykimutatást) és az ahhoz kapcsolódó könyvvezetést készít. 
Ezen túlmenően a főkönyvi elszámolás szintjén elkülöníti (főkönyvi alszámlák bevezetésével) az állandó és a változó költségeket. Az állandó költségek Közszolgáltatási Tevékenységen belüli megosztásánál az adott tevékenységhez felmerülő szakértői nap arányát alkalmazza, mint vetítési alapot. A Közszolgáltató évközben nyilvántartást vezet az egyes feladatok/projektek teljesítéséhez tartozó szakértői napokról és a változó költségek alakulásáról. 

2.7. A Közszolgáltató a számviteli nyilvántartásai alapján, illetve annak megfelelő bontásban készíti el az éves Közhasznú Gazdálkodási Terv előirányzatát, amelynek részeként kerülnek meghatározásra az Éves Közszolgáltatási Szerződésben:
a) a tárgyévben az Önkormányzat által igényelt közszolgáltatói feladatok, és
b) az Előirányzott Kompenzáció. 

2.8. Az éves beszámoló elkészítésével egyidejűleg, annak részeként kell a Közszolgáltatónak elkészítenie jelentését az Éves Közszolgáltatási Szerződésben meghatározott feladatok teljesítéséről, valamint a tényadatokból le kell vezetni a Jogos Kompenzáció igényt.

2.8.1. Túlkompenzáció akkor áll fenn, ha: 
a Kifizetett Kompenzáció összege nagyobb, mint a Jogos Kompenzációigény összege,
2.8.2. Alulkompenzáció akkor áll fenn, ha:
a Kifizetett Kompenzáció összege kisebb, mint a Jogos Kompenzációigény összege 

A Jogos Kompenzációigény tekinthető a Közszolgáltató beszámolási évre elszámolható bevételének, a beszámolási évet követő évben az Önkormányzatnak a túlkompenzáció miatt visszatérítendő, illetve az alulkompenzáció miatt az Önkormányzattól járó támogatást időbeli elhatárolásba kell helyezni.

3. A kompenzáció számításának lépései

3.1 Az éves közszolgáltatási feladatok meghatározása
A Közszolgáltató a Szerződés és a felmért igények alapján összeállítja a következő évre vonatkozó közszolgáltatási feladatok listáját. A feladatok, projektek részletezésénél egyrészt meg kell becsülni a külső források terhére elvégzendő feladatokat (az elnyert pályázati forrásokból megvalósítandó feladatokat, illetve az államháztartás egyéb alrendszere, vagy vállalkozók által adott feladatok, kapcsolódó kiegészítő megbízásokat). Másrészt pedig meg kell határozni a feladatokhoz, projekthez szükséges saját kapacitás igényt, illetve a Közreműködői költség igényeket.

2. számú táblázat: A közszolgáltatási feladatok meghatározása feladatkörönként/ projektenként

	Munkaszám
	Feladatok/
projektek
	Saját kapacitás  igény
(szakértői nap)
	Saját kapacitás igény
(ezer Ft)
	Változó költségek (ezer Ft)

	
	
	
	
	Igénybe vett szolgáltatás
(ezer Ft)
	Alvállalkozó/
közvetített szolgáltatás
(ezer Ft)
	Összes költség, ráfordítás
(ezer Ft)

	
	
	(a)
	(b)
	(c)
	(d)
	(b+c+d)

	1.1.
	Személy- és vagyonbiztonság, biztonságtechnika
	
	
	
	
	

	2.1.
	Információ védelem
	
	
	
	
	

	3.1

	Gazdaság-védelem
	
	
	
	
	

	4.1.

	Ügyvezetés, üzemeltetés
	
	
	
	
	

	
5.1.
	Városgondnoki csoport
	
	
	
	
	

	Összesen:
    Ebből:
   - Önkormányzati megbízás:90%
- egyéb: 10%   

	
	
	
	
	





Megjegyzés: A munkaszámoknál a függőlegesen tagolt pontok közül az 1. az Önkormányzat megbízásából, a 2. EU és egyéb pályázati forrásból elvégzendő, a 3. államháztartás egyéb alrendszereiből, vagy vállalkozási megbízásból elvégzett feladatokat, hozzájárulásokat jelzi.

3.2. Közszolgáltatói költségfedezeti/bevételi igény meghatározása
A Kompenzáció meghatározásához Közszolgáltatónak költség/bevételi igény tervet kell készítenie, amely megbontásra kerül részben állandó, változó költségekre, részben a közhasznú tevékenység finanszírozója szerinti csoportosításra.
Az állandó költségek tartalmazzák a Közszolgáltatónál felmerülő azon költségeket, amelyek a meghatározott kapacitás (szakértői nap) fenntartásához kapcsolódnak, ezen költségek attól függetlenül merülnek fel, hogy ezt a kapacitást a megbízó milyen mértékben veszi igénybe. 
A változó költségek közé sorolandók a tevékenységekhez, illetve projektekhez közvetlenül hozzárendelhető és adott tevékenység végzésével arányosan felmerülő költség, igénybevett szolgáltatások, illetve alvállalkozói és közvetített szolgáltatások.
Az állandó és változó költségek részletezésénél a számviteli politika részeként meghatározott, a tevékenységek költség elszámolási szabályai az irányadóak.
Az állandó költségek a Közszolgáltató által a Szerződés 4.2. pontja alapján nem az Önkormányzat számára és költségviselése mellett folytatott tevékenységet a Nem Támogatott Közszolgáltatási Tevékenységre fordított szakértői nap és a Közszolgáltatási Tevékenységre fordított szakérői nap arányában terhelik.
3. számú táblázat: Tevékenységenkénti költségfedezet/bevételi igény meghatározása 
Érték: ezer Ft
	
	Megnevezés
	Főkönyvi. azonosító
	Társaság
Összesen

	Közszolgáltatás/közhasznú tevékenység

	
	
	
	
	Önkor-mányzat
	pályázat
	Egyéb megbízó

	
	
	
	(a)
	(b)
	(c)
	(d)

	1
	Állandó ktg.  (2+3+4)

	
	
	
	
	

	2
	
- személyi jellegű ráfordítások
	
	
	
	
	

	3
	
- anyag ktg.
	
	
	
	
	

	4
	
- egyéb állandó ktg.
	
	
	
	
	

	5
	
Vetítési alap (szakértői nap)
	
	
	
	
	

	
6
	
Egy szakértői napra jutó állandó ktg. (1/5)
	
	

	
7
	Alapszintű költség fedezet (6*5) 

	
	
	
	
	

	
8
	Változó ktg. 

	
	
	
	
	

	
9
	- projekthez kapcsolódó igénybevett szolgáltatások
	
	
	
	
	

	
10
	
- közvetített szolgáltatások, alvállalkozók
	
	
	
	
	

	
11
	
- nívódíj, egyéb adott támogatás
	
	
	
	
	

	
12
	
Költségfedezeti igény (7+8)
	
	
	
	
	

	
13
	
Nyereség
	
	
	
	
	

	
14
	
Bevételi igény (12+13)
	
	
	
	
	

	15
	Kompenzáció
15=14(b)+7(c)
   
15=[14(a)-8(c)-14(d)]
 Ebből :
 - támogatás
 

	
	
	
	
	


Megjegyzés: 	(a)=(b)+(c)+(d)
                       	5(a)= 2. számú táblázat (a) összesen sorával
		12(a)=2.számú táblázat összes költségével
14(d)>12(d)
Az esetleges fejlesztési támogatásból megvalósuló eszközök évenkénti eredmény semleges elszámolása a Kompenzáció számításánál nem kerül figyelembevételre.

3.3 A kompenzáció számításának képlete
Jelölések:
· K : az Önkormányzat által nyújtandó kompenzáció
· ÁK: a Közszolgáltató állandó költsége
· SZn: a Közszolgáltató által teljesített éves szakértői nap száma
· Fszn: az Önkormányzatnak nyújtott szolgáltatáshoz kapcsolódó szakértői nap száma
· Pszn: a pályázatok megvalósításához kapcsoló szakértői nap száma
· Eszn: egyéb megbízásokhoz kapcsoló szakértői nap száma
· Fkf: az Önkormányzatnak nyújtott szolgáltatáshoz kapcsolódó alapszintű költségfedezeti igény
· VK: a közszolgáltató változó költsége
· Fvk: az Önkormányzatnak nyújtott szolgáltatáshoz kapcsolódó változó költség
· Pvk: a pályázatok megvalósításához kapcsoló változó költség
· Evk: egyéb megbízásokhoz kapcsoló változó költség
· Ny: a közszolgáltató nyeresége
· Fny: a közszolgáltatás fejlesztéséhez kapcsolódó egyedi nyereség igény
· Eny: egyéb megbízás nyeresége
· B: a közszolgáltató összes bevétele

A Kompenzáció kiszámításának összefüggései:

Kompenzáció számítására szolgáló képlet:
K = [ÁK-( ÁK/SZn * Eszn)]+ [VK- Pvk- Evk]+ Fny, 
Kompenzáció számítás helyességének ellenőrzésére szolgáló képletek
K =  Fkf+ Pkf+Fvk+ Fny, és
K = B- (ÁK/ SZn * Eszn)- Pvk- Evk-Eny

1

